OpenLLM-France/wikimedia huggingface dataset:
# Abigail

Abigail (hebreeraz: אֲבִיגַיִל‬‎, ʾAvīgayīl) Nabalen emaztea zen. Nabalen heriotzaren ostean, Davidekin ezkondu zen. Daviden hirugarren emaztea izan zen, Mikal –Saulen alaba– eta Ahinoam-en ostean. Saulek Davidi Mikal emaztea kendu eta Paltirekin –Laixen semearekin– ezkondu zuen.
Daviden seme baten ama izan zen, Biblian izen desberdinekin azaltzen dena: Kroniken Liburuan Daniel (1 Kro 3:1), Samuelen 2. liburuan Kilab (2 Sm 3:3) eta Dalouia (antzinako grezieraz: Δαλουια) bertset bereko Septuagintaren itzulpenean.

## Etimologia

Alde batetik, hebreerazko ab (aita) hitza, eta bestetik, g-y-l erroa "alaitu" ditugu. Biak elkartuta esanahi desberdinak ondoriozta daitezke, hala nola, "aitaren alaitasuna" edo "alaitasunaren sorburua".

## Erreferentziak

* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .
* ↑ OFMCap, br. Matej Nastran,. «1 Sm 25 - BIBLIJA.net - Biblia interneten» www.biblija.net (Noiz kontsultatua: 2018-03-08).
* ↑ OFMCap, br. Matej Nastran,. «2 Sm 3 - BIBLIJA.net - Biblia interneten» www.biblija.net (Noiz kontsultatua: 2018-03-08).
* ↑ (Ingelesez) Berlin, Adele. (2001). Women in Scripture: A Dictionary of Named and Unnamed Women in the Bible, the Apocryphal/Deuterocanonical Books, and the New Testament. Eerdmans Publishing Company ISBN 9780802849625. (Noiz kontsultatua: 2019-07-11).

## Kanpo estekak

* Datuak: Q4416778
* Multimedia: Abigail (Biblical figure) / Q4416778
# Aitzuriaga

Aitzuriaga (artzibarreraz: Izuriaga) Lizoainibar-Arriasgoiti udalerriko Arriasgoiti ibarreko herri hustu bat da, Euskal Herriko Nafarroa Garaia lurraldean kokatuta, Pirinioaurrea eskualdean.
XIV. mendean jada despopulatu bezala agertzen zen. Bere lurrak Lizoainibar-Arriasgoitiko Udalara pasa ziren.
Bertako biztanleak aitzuriagarrak (artzibarreraz: izuriagar) ziren.

## Izena

Aitzuriaga edo Izuriaga toponimoa hainbat modutan agertu da historian zehar:
* Ayçurriaga (1366)
* Ayçuriaga (1534)
* Aizuriaga (1800)
* Aitzuriaga (1995)

## Historia

Ilotzekin batera lagundu zuen 1268ko “errepikapenean”. XIII. mendean, oraindik ere jendea bizi zen, eta hamarrenak eta primiziak kitatzen Ilozko Andre Mariaren elizarekin batera.

## Oharrak

* ↑ /ait͡s̻uɾiáɣ̞a/ ahoskatua (laguntza) Azentua: zorrotza hirugarren silaban
* ↑ /is̻uɾiáɣ̞a/ ahoskatua (laguntza) Azentua: zorrotza hirugarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Aitzuriaga - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Arriasgoiti
* Lizoainibar-Arriasgoiti
* Pirinioaurrea
* Zangozako merindadea
* Nafarroa Garaia
* Atxuri (Bilboko auzoa)
* Arxuria Etxalar-Zugarramurdiko mendia)
* Aitzuri (Debako hondartza
* Aitzuriaga (Nafarroako herria, Arrasgoitikoa)
* Atxuriaga (Galdamesko auzoa)
* Atxuri (Mungia)
* Aitxuri (Aketegi, Urbiako mendia)

## Kanpo estekak

* Lizoainibar-Arriasgoitiko Udalako webgune ofiziala
* Datuak: Q109128775
# Aiuka

Aiuka edo, garaiko grafiaz, Ayuca edo Hayuqua, Sakanan Erdi Aroan egon zen herri bat zen. 1290an Burundako leku gisa agertzen da. 1350ean ere aipatzen da, eta esaten da 14 sutondo zituela. Dokumentu horretan ez da Arbizu aipatzen, baina 1366 eta 1427an egindako zentsoetan bai agertzen da Arbizu eta ez Aiuka, 3 eta 14 sutondorekin. 1468an egindako beste zentsu batean berriro ere agertzen da Aiuka, baina 1498an egindako dokumentu horren berrespenean esaten da ez zela Burundaren parte.
Litekeena da Arbizuren beste izen bat izatea, edo agian Arbizuren antzinako izena. Beste teoria baten arabera Ziordiatik gertu egongo litzateke, Altzaniako mendietan barrena. 1468an gailurdirua izeneko zerga bat ordaintzen zuen, gaur egun Burundakoak diren beste herriekin batera.

## Erreferentziak

* ↑ Archivo General de Navarra. Sección de Comptos. Reg
* ↑ Uranga, José Javier. (1983). «Notas sobre topónimos navarros medievales» Cuadernos de etnología y etnografía de Navarra 15 (41): 39–95. ISSN 0590-1871. (Noiz kontsultatua: 2019-10-09).
* ↑ (Gaztelaniaz) ZIORDIA, NATXO GUTIÉRREZ. (2008-11-18). «Ziordia indaga en su historia | Últimas noticias de la actualidad comarcal de Navarra en Diario de Navarra» diariodenavarra.es (Noiz kontsultatua: 2019-10-09).
* ↑ «GAILURDIRUA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-10-09).

## Kanpo estekak

* Datuak: Q85965844
# Aiun el-Atrus

Aiun el-Atrus (arabieraz: عيون العتروس‎; frantsesez: Ayoun el Atrous edo Aïoun El Atrouss) Mauritaniako hiria da, herrialdeko nagusienetariko bat dena. 1974an meteorito bat erori zen handik gertu. Aireportua du.

## Erreferentziak

* ↑ Mauritania : The largest cities with population statistics

## Kanpo estekak

* Datuak: Q175596
# Aitzur

Aitzurra nekazaritzan erabiltzen den tresna bat da, xafla metaliko moztaile batez eta zurezko kirten batez osatua. Luberria aitzurtzeko erabiltzen da, baita hondarra edo zementua mugitzeko ere, beste erabilera batzuen artean. Pala, ohi, metalikoa izaten da, zurezkoak ere egon daitezkeen arren.
Haren neurriak erabilera eta tokiaren arabera aldatzen dira. Palarik ohikoenek 20 eta 25 cm bitarteko luzera dute eta kirtenak 60tik 80 cm-rakoak izatean dira. Azalatzeko aitzurrak luzeak dira, eta jorratzekoek belar kaltegarriak mozteko ertz moztaileak dituzte
Jethro Trull ingelesak XVII. mendean zaldi batek tiratutako aitzurtzeko aitzur bat asmatu zuen. Hoberena Garrett sistemakoa da. Horrekin, egun bakar batean, laborez, erremolatxaz eta osatutako lau edo bost hektarea jorra daitezke.

## Esaerak

Euskaraz, pertsona bat mozkortuta dagoenean, A ze aitzurra harrapatu dudan! (edo duen) sarri esaten da.

## Kanpo estekak

* Datuak: Q131154
* Multimedia: Hoes / Q131154
# Aitzuri

Aitzuri Debako hondartza da, Mendata eta Toil-Putzua artean dagoena.
Hondartzan inguruko amildegitik etorritako harriak ditu. Iristeko oinez egin behar da, eta ez da bide urbanizatua. Hondar horia dauka eta harri ugari. Ingurune haizetsua da, olatu indartsuak dituena Nudismoa egin ohi da bertan.

## Erreferentziak

* ↑ Espainiako Ingurumen Ministerioaren webgunea

## Ikus, gainera

* Atxuri (Bilboko auzoa)
* Arxuria Etxalar-Zugarramurdiko mendia)
* Aitzuri (Debako hondartza
* Aitzuriaga (Nafarroako herria, Arrasgoitikoa)
* Atxuriaga (Galdamesko auzoa)
* Atxuri (Mungia)
* Aitxuri (Urbiako mendia)

## Kanpo estekak

* Datuak: Q8192406
# Aiuaba

Aiuaba Brasilgo udalerri bat da, Ceará estatuan kokatua. 14.076 biztanle ditu 2.434,423 km²ko eremuan.

## Ikus, gainera

* Ceará

## Kanpo estekak

* Datuak: Q641440
* Multimedia: Aiuaba / Q641440
# Aiur Illarreta

Aiur Illarreta Beñaran (Lezo, 2005eko otsailaren 11) Kayak surflari euskalduna da. 2022an munduko txapelduna izan zen Buden. Bi katergoriatan irabazi zuen; long kayak eta short kayaken.
8 urtekin hasi zen, bere aitak bultzatua. Hasieran piraguan aritzen zen bakarrik, baina ez zuen asko tardatu kayak surfeko munduan sartzen.
Hasi zenetik sari asko irabazi ditu, haien artean bi munduko txapelketa eta europako beste bat.
# Aiumeen basoa

Aiumeen Basoa, Euskal Pagan Folk Metal deritzaion joera musikal honetan aintzindarietako bat da, 1994.urtean sortu zen hurrengo taldekideak zituelarik: Egoitz (baxua eta teklatua), Beleak (gitarra eta ahotsa), Mikelot (gitarra eta ahotsa) eta Belainotz (bateria).

## Ibilbidea

Denbora aurrera joan ahala, honako partadideak batu ziren taldera: Paul (haize instrumentuak), Herio (teklatua), Ibone (ahotsa) eta Aitor (bibolina). Hiru abestiz osatutako lan promozionala grabatu ondoren, “Triarchy of Vasconia – Iluntasunaren itzulera” izeneko split batean parte hartzea erabaki zuten, arestian ekoiztutako kantak bertan sartuz. Beste bi euskal talderekin batera, Adhur eta Ilbeltz, argitaratu zuen azkenik 1999an "War Is Inminent" izeneko disketxe espainiarrak lana.
Taldekideen aldaketa ugari dela medio, Aiumeen Basoko ohizko jarduera guztiz moteldu zen, nahiz eta taldearen sortzaile izan ziren taldekideek kantak konposatzen jarraitu zuten. Hori dela eta, azkenik taldekide berriak sartu ziren taldean, Fory (Bateria), Ibai (Teklatua eta Eskusoinua), Oihane (Ahotsak), eta Imanol (Bibolina). Aiumeen Basoko estreineko lanean metal naiz Euskal Folk Kutsuko melodiak, erritmo aldaketa konplexu, instrumentu eta konponketa ugariz osaturiko lan borobila topa dezakegu. Euskal musika tradizionalaren eraginaz batera, Noruegako black metalaren eragina ere bertan da, Ulver edo In the woods bezelako taldeak aipa ditzakegularik.
Gaur egun, taldekideen artean ere izan da aldaketarik. Ibairen ordez Eider Bailador ari da teklatu lanetan eta Ruben Irigoyen baterian. Oraindik taldeak bere horretan jarraitzen du, noizbehinkako kontzertuak ematen eta kanta berri bat edo beste erakusten. Beharbada beste lanen bat argitaratzea legoke Aiumeen Basoaren planetan.

## Diskografia

* Tryarchy Of Vasconia-Iluntasunaren Itzulera (1998, War is Imminent), Ilbeltz eta Adhur taldeekin batera.
* Iraganeko bide malkartsutik (2010, Erzsebet Records)

## Kanpo estekak

* Datuak: Q12252986
# Alderdi-bitasun

Alderdi biko sistema, alderdibikotasuna edo bipartidismoa herrialde bateko aginte politikoa soilik bi alderdi politikoren esku duen sistema politikoa da, Bien artean boto eta ordezkaritzaren ehuneko handia eskuratuta. Alderdietako bat agintean dagoela, aldaketarako aukera bakartzat agertzen da bestea, eta horrela gehienetan txandakatu egiten dira biak agintean, Alderdi txikientzat espazio politiko eragingarri urria utzita.
Demokrazia gehienetan, ez dago alderdi-bitasunik de iure, baina bi alderdi Gobernua txandaka daukatenez, de facto oso bitarra dela esaten da.
Halere, hau alda daiteke, adibidez, Espainian PSOE eta PP 2015eko hauteskundeetan C's eta Podemos-ekin elkartu behar litezke haien presidentea izendatzeko (azkenean hauteskundeak errepikatu ziren).

## Erreferentziak

* ↑ Sarasola, Ibon. (2015-12-10). «Bipartidismoaz, alderdi-bikotasunaz eta alderdi-bitasunaz» Euskadi Irratia.
* ↑ «PPren mehatxua: Rajoy presidente ala hirugarrenez hauteskundeak Eguberrietan» Argia (Noiz kontsultatua: 2019-03-18).

## Ikus, gainera

* Partitokrazia
* Alderdi politikoen sistema
* Alderdi-bakartasun

## Kanpo estekak

* Datuak: Q233008
* Multimedia: Two-party system / Q233008
# Alderantzizko zenbaki

Matematikan, x zenbaki baten alderantzizko zenbakia $^1$⁄$_x$ edo x$^{−1}$ adierazitako beste zenbaki bat da, zeina bider x eginez gero 1 ematen duen.
0 zenbakiak ez du alderantzizko zenbakirik. Edozein zenbaki konplexuaren alderantzizko zenbakia zenbaki konplexua ere da. Edozein zenbaki errealen alderantzizko zenbakia zenbaki erreala ere da eta edozein zenbaki arrazionalena arrazionala ere.

## Adibideak

* $5\,$ zenbakiaren alderantzizkoa zenbaki arrazionalen multzoan ${\frac {1}{5}}\,$ edo 0,2 da.
* ${\frac {3}{8}}\,$ zenbakiaren alderantzizkoa ${\frac {8}{3}}\,$ da.
* i zenbaki irudikariaren alderantzizkoa -i da, zeren i·(-i)=1 baita.

## Ikus, gainera

* Alderantzizko elementua
* Aurkako elementua
* Zatiketa
* Zatikia

## Kanpo estekak

* Datuak: Q216906
# Aldercar

Aldercar, Ingalaterrako erdialdean dagoen udalerri bat da, Derbyshire konderrian.
* Datuak: Q4713650
* Multimedia: Aldercar / Q4713650
# Alderdi-aniztasun

Alderdi-aniztasunaedo alderdi anitzeko sistema alderdi politikoen sistema bat da, non alderdi politiko askok botere exekutiboa bereganatzeko aukera duten, eta botere legegilea alderdi askoren artean banatuta dago, alderdi bitasunaren (bi alderdi politikoren nagusitasuna) edo alderdi bakarreko sistemaren (alderdi politiko bakar baten nagusitasuna) aurka. Alderdi anitzeko sistema politikoak dituzten herrialde asko daude, hala nola Alemania, Aljeria, Argentina, Finlandia, Frantzia, Italia, Portugal, Grezia, Txile, Ekuador, Errusia, India eta Japonia.

## Erreferentziak

* ↑ Euskalterm: [Hiztegi Terminologikoa] [2012]

## Kanpo estekak

* Datuak: Q223847
# Alderdi Andaluzista

Partido Andalucista Andaluziako alderdi nazionalista izan zen.
1971n sortutako Alianza Socialista de Andalucía alderdiaren lekukoa hartu zuen 1976an, Partido Socialista de Andalucía (PSA) izenarekin. 1979an egindako II. Kongresuan PSA-Poder Andaluz izena hartu zuen. Azkenik, 1984an izen berria jarri zion bere buruari (Partido Andalucista). 2015ean desegin zen.

## Ideologia

Partido Andalucistak bere burua honela definitzen zuen: nazionalista, federalista, aurrerakoia eta ezkertiarra. Andaluziako autonomia moteltzeko joeren aurka altxatzen zen, bere ustez joera horrek gizarte andaluziarraren kohesioa apurtzen baitu. Andaluziaren nazio izaera onartzerakoan, Espainiako gainerako herriek ("nazionalitate historiko" ez zirenek) ez bezalako bilakaera izan zuen, erreferendum bidez onartu baitzen bere nazionalitate izaera.
Andaluziaren garapen iraunkor eta egokia lortu nahi zuen, beharrezko hazkundea bultzatuz, baina ingurumena arriskuan jarri gabe. Garapen horrek lagunduko luke egun Andaluziak Espainiaren barruan duen irudia aldatzen (esku langileen lurralde gisa ikusi ohi dute askok, beste lurralde batzuk garapen industriala eta zerbitzu jarduera garrantzitsuak dituzten bitartean). Espainia estatu federal bihurtu nahi zuen, herri guztien garapen iraunkorra bideratuko lukeen eredua, hain zuzen.
Europako Aliantza Librea deituriko koalizioko partaidea izan zen Europako Parlamentuan.

## Kanpo estekak

* (Gaztelaniaz) Alderdiaren webgune ofiziala
* Datuak: Q1278980
* Multimedia: Partido Andalucista / Q1278980
# Alderdi-bakartasun

Alderdi-bakartasuna edo unipartidismoa alderdi legal bat daukan alderdi-politiko sistema bat da. Alderdi politiko asko baina guztiek baten nagusitasuna onartu behar dutenean alderdi-bakartasuna ere da. Sistemak demokrazia direla aldarrikatzen duten arren, ez dago aniztasunik.
Alderdi-bakarreko estatu gehienak sozialistak dira; eta haien alderdi bakarra komunista da.

## Gaur egungo alderdi-bakarreko estatuak

* Txina
* Kuba
* Ipar Korea
* Vietnam
* Eritrea
* Laos
* Sahara

## Ikus, gainera

* Alderdi-bitasun
* Partitokrazia
* Alderdi politikoen sistema

## Kanpo estekak

* Datuak: Q50686
# Alderdi Animalista Ingurumenarekin

Animalien Tratu Txarren Kontrako Alderdia (ATTKA) (gaztelaniaz Partido Animalista Con el Medio Ambiente (PACMA)), Espainiako alderdi politikoa da. 2003ko otsailaren 24an Bilbon sortua, animalien eskubideak eta gizonen bizitzari errespetua aldarrikatzen ditu. Egoitza Bartzelonan du, eta Espainia du jarduera eremu.
Bere burua animalistatzat du, hau da, animalien eskubideak aldarrikatzea eta defenditzea du helburu nagusia. Zezenketen aurkako mugimenduan jaiotako alderdia da.
2003an sortua, 2011n orduan "Animalien Tratu Txarren Kontrako Alderdi Antitaurinoa" izena zuen alderdiaren biltzarrak izenaz aldatzea erabaki eta "Animalien Tratu Txarren Kontrako Alderdia" hautatu zuen izen.

## Emaitzak
### Udal hauteskundetan

2003ko maiatzean lehendabizikoz aritu zuen hauteskundetan, emaitza onik izan gabe.
2007an 12 udaletxerako zerrendak prestatu zituen (Amposta, Barcelona, Camarles, Guadalajara, León, Madril, Malaga, Sevilla, Tordesillas, Valladolid, Gasteiz eta Zaragoza), eta 10.601 boto izan zituzten, baina zinegotzirik ez.

### Autonomia hauteskundeak

2005eko Eusko Legebiltzarrerako hauteskundetan, Berdeak alderdiarekin batera aritu zuen, 4.049 boto (%0,33a) lortuz.
2006 Kataluniako Parlamenturako hauteskundetan 13.730 boto (%0,46a) lortu zituen.
2007ko Madril eta Kantabriako hauteskundeetan 7.089 boto lortu zituen guztira.
2009ko Eusko Legebiltzarrerako hauteskundetan, Bizkaian 1.466 boto (%0,26a) lortu zituen. Araban eta Gipuzkoan Berdeak alderdiak, ZAAAAren laguntza zuena, 1229 boto (%0,82a) eta 1646 boto (%0,55a) lortu zituen hurrenez hurren.
Urte bereko Galiziako Parlamenturako hauteskundetan, Os Verdes-Grupo Verde, ZAAAAren laguntza zuena, Coruñan 2.867 boto (%0,45a) eta Pontevedran 2.694 boto (%0,50a) lortu zituen

### Hauteskunde Orokorretan

2004an Espainiako Senaturako 64.947 boto lortu zituen, eserlekurik izan ez zuen bigarrena izanda.
2008an Espainiako Kongresurako 44.795 boto izan zituen, hau da, Los Verdes, Chunta Aragonesista, Partido Aragonés edo Aralar baino gehiago. Espainiako Senaturako 132.077 boto izan zituen

## Erreferentziak

* ↑ www.elmundo.es
* ↑ www.pacma.es
* ↑ www.pacma.es
* ↑ www.pacma.es
* ↑ www.boe.es

## Kanpo estekak

* Datuak: Q82558
* Multimedia: Partido Animalista Con el Medio Ambiente / Q82558
# Alderantzizko transkriptasa

Alderantzizko transkriptasa edo erretrotranskriptasa RNA mendeko DNA polimerasa da, transkripzio genetikoaren alderantzizko prozesua burutzen duena. Hots, RNAtik abiatuta DNA sortzen du.
Transkripzio prozesua bizidun ia guztietan burutzen da, eta RNA polimerasa entzimaren bitartez RNA mezularia sortzen du:
    DNA → mRNA
mRNA horrek itzulpen izeneko prozesuan proteinak sortuko ditu.
Alderantzizko transkriptasak, aldiz, mRNA-tik abiatuta DNA sortzen du, erretrotranskripzio izeneko prozesuan:
    mRNA → DNA
Birus berezi batzuek (erretrobirusek) besterik ez dute entzima hori. Hori dela eta, erretrotranskripzioa aparteko fenomenoa da naturan.
Howard Temin, David Baltimore eta Renato Dulbecco ikerlariek entzima berezi hori aurkitu zuten 1970ean, eta Medikuntzako Nobel Saria lortu zuten 1975ean aurkikuntza horregatik.
Bioteknologian eta ingeniaritza genetikoan maiz erabiltzen da alderantzizko transkriptasa.

## Kanpo estekak

* Datuak: Q28774
* Multimedia: Reverse transcriptase / Q28774
# Alderburgh

Alderburgh, Ingalaterrako ekialdeko kostaldean dagoen udalerri bat da, Suffolk konderrian.
2011n 2.466 biztanle zituen.
* Datuak: Q2077402
* Multimedia: Aldeburgh / Q2077402
# Alderdi Batua

Hegoafrikako Alderdi Nazional Batua (Alderdi Batua; afrikaansez Verenigde Party; ingelesez United Party) 1934tik 1948ra Hegoafrikako Batasuneko alderdi gobernatzailea izan zen eta 1948tik 1977an desegin zen arte Volksraad izeneko parlamentuko oposizio alderdi nagusia izan zen.
* Datuak: Q1812146
* Multimedia: United Party (South Africa) / Q1812146
# Albaceteko probintzia

Albacete Espainiako hego-ekialdean dagoen probintzia bat da eta Gaztela-Mantxako autonomia erkidegoan kokatuta dago.
2005. urtean, probintziak 354.358 biztanle zituen. Hiriburua Albacete hiria da.

## Mugakideak

Iparraldean Cuenca, ekialdean Valentzia eta Alacant, hegoaldean Murtzia eta Granada eta mendebaldean Ciudad Real eta Jaen ditu mugakide probintziak.

## Eskualdeak

* Albacete.
* Campos de Hellín.
* La Mancha del Júcar-Centro.
* La Manchuela.
* Monte Ibérico-Corredor de Almansa.
* Sierra de Alcaraz y Campo de Montiel.
* Sierra del Segura

## Kultura

* Villarobledoko Inauteriak
* Tolmo de Minateda

## Inguru naturala

Guadiana ibaia probintzia honetan sortzen da.

## Erreferentziak

* ↑ Iturria: INE. (01–01–2009).

## Kanpo estekak

* (Gaztelaniaz) Diputazioaren webgune ofiziala
* (Gaztelaniaz) Villarrobledo-ko Inauteriak
* Datuak: Q54889
* Multimedia: Province of Albacete / Q54889
# Albaceteko katedrala

San Joan Bataiatzailearen eliza santu katedrala (gaztelaniaz: Santa Iglesia Catedral de San Juan Bautista de Albacete) Albaceten, dagoen katedral bat da, Albaceteko elizbarrutiaren egoitza dena. Tenplu mudejar baten gainean, 1515ean hasi ziren eraikitze-lanak eta 1949an amaitu ziren. 1982an kultura ondasun.

## Kanpo estekak

* Datuak: Q2293995
* Multimedia: Cathedral of Albacete / Q2293995
# Albacastro

Albacastro Burgosko probintzian dagoen Rebolledo de la Torre udalerrian dagoen herrixka da, Páramos eskualdean, Gaztela eta Leongo erkidegoan.

## Ezaugarriak

2020an 2 biztanle zituen, baina horietako inor ez da modu iraunkorrean bizi herrian. Albacastrori buruz ezagutzen den lehen erreferentzia 1352ko Becerro de las Behetrías de Castilla testu historikoan dago.

## Kokapena

Udalerriko hiriburutik, Rebolledo de la Torretik, 3 km ekialdera dago, Valtierra de Albacastro zeharkatzen duen errepidean, Humadara darmana, Amaya haitza eta Castro haitzaren iparraldeko isurialdean.

## Ondarea

* San Pedro Apostoluaren eliza prerromanikoa. Egoera larrian dago.

## Erreferentziak

* ↑ https://web.archive.org/web/20210509143154/http://romaniconorte.org/es/contenido/index.asp?iddoc=58

## Kanpo estekak

* Datuak: Q2841962
* Multimedia: Albacastro / Q2841962
# Albacete

Albacete Espainiako izen bereko probintziako hiriburua da, Gaztela-Mantxako autonomia erkidegoan. 1.125,91 kilometro koadroko azalera eta 172.693 biztanle ditu (2013).
Hiriaren jatorria ez da zehazki ezagutzen, baina Al Andalusko garaian البسيط (Al-Basit) izeneko hiri bat zegoen bertan.

## Udalerri mugakideak

* Iparraldean: La Roda, La Gineta, Tarazona de la Mancha, Madrigueras, Motilleja, Mahora eta Valdeganga.
* Ekialdean: Chinchilla de Monte-Aragón eta Pozo Cañada.
* Hegoaldean: Tobarra, Pozohondo eta Peñas de San Pedro.
* Mendebaldean: Pozuelo, La Herrera eta Barrax.

## Herriak

Hirigunearen inguruan hainbat herri daude, Albaceteko udalerriaren mende daudenak:
| Aguas Nuevas, 1.941 biztanle El Salobral, 1.121 biztanle Santa Ana, 1.021 biztanle Bacariza, 791 biztanle Argamasón, 336 biztanle Tinajeros, 285 biztanle | Aguas Nuevas, 1.941 biztanle El Salobral, 1.121 biztanle Santa Ana, 1.021 biztanle Bacariza, 791 biztanle Argamasón, 336 biztanle Tinajeros, 285 biztanle | Campillo de las Doblas, 90 biztanle Los Anguijes, 88 biztanle Abuzaderas, 40 biztanle Cerrolobo, 31 biztanle Casa de las Monjas, 25 biztanle | Campillo de las Doblas, 90 biztanle Los Anguijes, 88 biztanle Abuzaderas, 40 biztanle Cerrolobo, 31 biztanle Casa de las Monjas, 25 biztanle |

## Klima

Datu klimatikoak (Albacete) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8 | 11 | 14 | 17 | 22 | 27 | 31 | 32 | 26 | 20 | 13 | 9 | 19 |
| Batez besteko tenperatura (ºC) | 4 | 5 | 8 | 11 | 15 | 19 | 23 | 24 | 19 | 14 | 8 | 4 | 13 |
| Batez besteko tenperatura minimoa (°C) | 0 | 0 | 2 | 5 | 8 | 12 | 16 | 16 | 12 | 8 | 3 | 0 | 7 |
| Pilatutako prezipitazioa (mm) | 21 | 24 | 28 | 48 | 48 | 36 | 12 | 14 | 32 | 42 | 34 | 28 | 367 |
| Prezipitazio egunak (≥ 1 mm) | 2 | 3 | 4 | 5 | 5 | 4 | 1 | 0 | 4 | 4 | 4 | 2 | 38 |
| Iturria: ||||||||||||||

## Demografia

Albaceteko biztanleriaren bilakaera :
| 1842 | 1857 | 1860 | 1877 | 1887 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2013 |
| 13.143 | 16.607 | 17.088 | 18.591 | 20.671 | 21.373 | 24.981 | 32.163 | 41.889 | 60.038 | 69.504 | 72.597 | 93.062 | 116.484 | 130.023 | 148.934 | 172.693 |

## Hiri senidetuak

* Mendebaldeko Sahara Bir Ganduz, Mendebaldeko Sahara.
* Burkina Faso Houndé, Burkina Faso.
* Kuba La Lisa, Kuba.
* Argentina Reconquista, Argentina.
* Nikaragua San Carlos, Nikaragua.
* Italia Udine, Italia.
* Frantzia Vienne, Frantzia.

## Ikus, gainera

* Albacete Balompié

## Erreferentziak

* ↑ Euskaltzaindia. (PDF) 32. arauaː Espainiako erresumako autonomia-erkidegoen, probintzien eta probintzia-hiriburuen izenak. .
* ↑ http://www.weatherbase.com/weather/weatherall.php3?s=8280&refer=&units=metric Weatherbase

## Kanpo estekak

* (Gaztelaniaz) Albaceteko udalaren webgunea
* Datuak: Q15095
* Multimedia: Albacete / Q15095
# Albac

Albac Errumaniako udalerri bat da, Alba konderrian. 1.846 biztanle ditu, 53,89 kilometro koadroko azaleran banatuta.

## Herriak

Udalerrian honako herriak daude:
Albac $^{(en)}$ Bărăști $^{(en)}$ Budăiești $^{(en)}$ Cionești $^{(en)}$ Costești $^{(en)}$ Dealu Lămășoi $^{(en)}$ Deve $^{(en)}$ După Pleșe $^{(en)}$ Fața $^{(en)}$ Pleșești $^{(en)}$ Potionci $^{(en)}$ Rogoz $^{(en)}$ Roșești $^{(en)}$ Rusești $^{(en)}$ Sohodol $^{(en)}$ Tamborești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1027784
* Multimedia: Albac, Alba / Q1027784